Átta rúm voru tekin í notkun á endurhæfingadeild á Landakoti á fimmtudaginn. Þar með tókst að tappa að hluta af útskriftarvandanum á bráðamóttöku Landspítalans en það þarf meira til segir framkvæmdastjóri hjúkrunar. Enn vantar mjög marga hjúkrunarfræðinga til starfa á spítalanum.
En markmiðið er að fara upp í sextán á næstu vikum og við eigum eftir að manna til þess að tryggja að við getum opnað þessi átta rúm til viðbótar.
Segir Sigríður Gunnarsdóttir framkvæmdastjóri hjúkrunar á Landspítalanum. Sérstaklega vantar hjúkrunarfræðinga til að hægt sé að bæta við þessum átta sjúklingum. En fleiri hjúkrunarfræðinga vantar fyrir svokölluð hágæslurými og þeir hjúkrunarfræðingar þurfa að hafa gjörgæsluhæfni. Á vef Landspítalans er undir lausum störfum auglýst eftir fjölda hjúkrunarfræðinga og eins sjúkraliða. Um miðjan október fundaði yfirstjórn Landspítalans með hjúkrunarfræðingum á bráðamóttökunni vegna útskriftarvandans þeas ekki er hægt að flytja sjúklinga á aðrar deildir spítalans eða á hjúkrunarheimili og því þurfa allt upp í nokkrir tugir sjúklinga á liggja á göngum bráðamóttökunnar. Þar var tilkynnt að stefnt væri að því að bæta við á þriðja tug legurýma á næstu vikum og mánuðum. Sigríður segir vissulega ánægjulegt að hægt hafa verið að ráða fólk svo hægt væri að opna þessi átta en meira þurfi til:
Vonandi sjáum við strax merki að það hjálpi okkur með að flytja fólk eða sjúklinga á viðeigandi þjónustustig. En það þarf meira til.
Í vikunni var bætt við átta rúmum á Landakoti sem er hluti af átaki Landspítalans að fjölga rúmum svo hægt sé að flytja sjúklinga af göngum bráðamóttökunnar. Bæta á við fleiri rúmum en til þess þarf fleiri hjúkrunarfræðinga til starfa. 